נאום ספרטה

"נאום ספרטה" הוא נאום שנשא ראש ממשלת ישראל, בנימין נתניהו, ב-15 בספטמבר 2025 בכנס החשב הכללי בירושלים. בנאומו התייחס נתניהו ליחסי החוץ של ישראל ולהחרפת הבידוד המדיני, במיוחד סביב יכולת ההתחמשות וייצור הנשק, על רקע התמשכות מלחמת חרבות ברזל. הוא השתמש בדימוי של אתונה העתיקה וספרטה כדי להציג את ישראל כשילוב בין ערכי תרבות ודמוקרטיה לבין עוצמה ומוכנות צבאית, חרף הניגוד המסורתי בין הסמלים.  

בנאום הכריז נתניהו כי ישראל נכנסת לבידוד מדיני ותצטרך להסתגל לכלכלה עם "סממנים אוטרקיים". ההתבטאות נתפסה כחריגה וקיצונית, במיוחד לאור העובדה שראש הממשלה עצמו נשא אותה. דבריו, ששידרו חוסר אמון בחוסנה הכלכלי והביטחוני של המדינה, הובילו לירידות שערים חדות בבורסה לניירות ערך בתל אביב. גורמים פוליטיים, כלכלנים ואנשי ציבור הביעו חשש כי הנאום משדר חוסר אמון של ראש הממשלה במצב הכלכלי והביטחוני. בעקבות הסערה הציבורית, כינס נתניהו מסיבת עיתונאים מיוחדת שבה ניסה להבהיר את דבריו, והציג את הנאום הקודם לטענתו כאי הבנה. הוא טען כי לא התכוון לחוסר תקווה או לבידוד מוחלט, אלא להדגיש את הצורך של ישראל ב"עצמאות ביטחונית". 

 הנאום 
בפתח נאומו אמר נתניהו על המצב הכלכלי: 

עם זאת התייחס נתניהו לכך שישראל נמצאת במצב מדיני מאתגר על רקע מלחמת חרבות ברזל. לדבריו, הסיבות לכך נעוצות במספר גורמים:
 השפעת מיעוטים מוסלמיים באירופה: נתניהו טען כי המוסלמים שהיגרו לאירופה הפכו למיעוט משמעותי וקולני, המפעיל לחץ על ממשלותיהן בנושא עזה. לטענתו, מיעוטים אלו "מכופפים" את הממשלות המקומיות ו"שוללים את הציונות", מה שמוביל לסנקציות והגבלות על ישראל.

 השפעת המהפכה הדיגיטלית - היריבים של ישראל, גם ארגונים וגם מדינות בהם קטר וסין אשר השקיעו ומשקיעים סכומי עתק כדי להשפיע על צרכני התקשורת בעולם ובמערב בפרט באג'נדה אנטי ישראלית באמצעות שימוש בבינה מלאוכתית בבוטים, במדיות כמו טיקטוק ובכך משפיעים על הטיה של התקשורת המסורתית.

 הגבלות על ייצוא וייבוא: כתוצאה מהלחצים המדיניים, נתניהו הזהיר מפני מחסומים מסוימים בסחר העולמי. הוא ציין כי המצב עלול להגביל את יכולתה של ישראל לייבא חלקי נשק, ולכן יש צורך בפיתוח תעשיות נשק מקומיות.

 כלכלת "סופר-ספרטה" 
בהמשך דבריו אמר נתניהו שעל אף שהינו חסיד של השוק החופשי, ישראל תצטרך להתנהל בתקופה הקרובה כ"כלכלה עם סממנים אוטרקיים".

נתניהו ציין בנאומו 

הבירוקרטיה החוק והמשפט
בסיום דבריו אמר נתניהו: 

 התגובות לנאום 
דבריו של נתניהו על כינון כלכלה אוטרקית עוררו סערה פוליטית וכלכלית בישראל, וגררו ירידות שערים בבורסה לניירות ערך בתל אביב. באופוזיציה יצאו נגדו בחריפות, כאשר יושב הראש יאיר לפיד כינה את האמירה "מטורפת", והאשים את הממשלה בבידוד מדיני; רם בן ברק השווה את עתיד ישראל לצפון קוריאה; מירב בן ארי ביקרה את היעדר האומץ בממשלה להתנגד לנתניהו; יאיר גולן טען כי נתניהו מקריב את המדינה למען הישרדותו האישית; וגדי איזנקוט הדגיש שישראל אינה יכולה להרשות לעצמה בידוד וקרא לנתניהו להתפטר.

פורום "הייטק למען ישראל", הזהיר כי ההייטק, מנוע הצמיחה המרכזי בישראל, תלוי בקשרים בינלאומיים ובאמון המשקיעים. פגיעה בהם מערערת את החוסן הלאומי ומסכנת את היתרון הטכנולוגי והצבאי של ישראל, כשהיא "מידרדרת אל עבר מציאות מסוכנת של הסתגרות".

פורום ראשי המשק פרסם הודעה בה נכתב כי נתניהו מוביל את מדינת ישראל לשפל כלכלי חברתי ומדיני חסר תקדים שיקשה לשרוד בעולם גלובאלי מתפתח ושהמהווה סכנה קיומית.

לעומתם, ירון זליכה, לשעבר החשב הכללי במשרד האוצר, דחה את הטענה שישראל תימצא בבעיה כלכלית קשה בעקבות בידוד מדיני: "לא מיניה ולא מקצתיה". בין נימוקיו ציין שלא ניתן לבלום את הייצוא הישראלי בהייטק שהינו עיקר הייצוא של ישראל בשל אופיו, הן גיאורפית, הן ענפית והן מבחינת מוצרים. וכך גם לגבי מוצרים בענפים אחרים בהם יש לישראל עדיפות בשווקים הבינלאומיים, שלדעתו לא יוחרמו על ידי המדינות הנזקקות להם.

קישורים חיצוניים


 הערות שוליים 

ספרטה
קטגוריה:2025 בישראל
ספרטה